เชียงใหม่ยะเยือก สัตว์ยังหนาว ต้องเพิ่มไฟ ให้ซุกฟาง 
อุณหภูมิลดลงฮวบฮาบ สวนสัตว์เชียงใหม่และไนท์ซาฟารีต้องเพิ่มสปอตไลท์ เสริมฟาง และติดตั้งสแลนกันลมให้สัตว์ได้อุ่นขึ้น พร้อมให้กินวิตามินเสริม ให้ร่างกายแข็งแรงมีภูมิต้านทาน มั่นใจช่วยได้เพราะมีประสบการณ์และทำมาทุกปี     ,จากพยากรณ์อากาศล่าสุดที่ระบุว่า ในช่วง 2-3 วันนี้ อากาศจะหนาวเย็นลงอีก 1-2 องศาเซลเซียส ทำให้ประชาชนชาว จ.เชียงใหม่ ที่ขณะนี้ต้องผจญกับอากาศที่หนาวอยู่แล้ว เตรียมตัวรับกับสภาพอากาศที่คาดว่าจะหนาวเย็นที่สุดในรอบหลายปี ขณะเดียวกันทางไนท์ซาฟารี ได้เสริมอุปกรณ์เพื่อช่วยให้สัตว์อบอุ่นขึ้น,โดยเมื่อเวลา 16.00 น.วันที่ 13 ม.ค. 58 นายศราวุฒิ ศรีศกุน ผู้จัดการพื้นที่พิเศษเชียงใหม่ไนท์ซาฟารี พร้อมเจ้าหน้าที่ได้ไปตรวจดูความเป็นอยู่ของสัตว์เพื่อเตรียมเพิ่มอุปกรณ์ในการสร้างความอบอุ่นให้สัตว์ทุกชนิด โดยแต่ละจุดเจ้าหน้าที่ได้นำไฟสปอตไลท์ ฟาง สแลนกันลม มาวางและติดตั้งให้กับสัตว์และยังนำวิตามินแท่งมาให้กับสัตว์ได้เลียกินทั้งสัตว์ทั้งเล็กและสัตว์ใหญ่ ที่ต่างพากันมาซุกหาไออุ่นตามกองฟาง จับกลุ่มกันอยู่ใต้ไฟสปอตไลท์,นายศราวุฒิ เผยว่า เมื่อวานตนได้รับแจ้งจากศูนย์อุตุนิยมวิทยาภาคเหนือ ประกาศเตือนว่า อุณหภูมิทางภาคเหนือจะลดลงกะทันหัน และวันนี้จะลดลงต่ำสุด จึงได้สั่งการให้เจ้าหน้าที่บำรุงสัตว์ทุกแผนก นำอุปกรณ์มาสร้างความอบอุ่นให้กับสัตว์ ทั้งสัตว์เล็กและสัตว์ใหญ่ ทั้งการติดตั้งสปอตไลท์ การนำฟางไปปูให้กับสัตว์และนำสแลนไปขึงกันลมเพิ่มขึ้นจากเดิมที่มีอยู่แล้ว ซึ่งการดำเนินการเจ้าหน้าที่ ได้ดำเนินการอย่างเร่งด่วน จนติดตั้งครบทุกส่วนจัดแสดง,วันนี้ช่วงเช้าอากาศหนาวจริงๆ บริเวณเชียงใหม่ไนท์ซาฟารี อุณหภูมิ 11 องศา ซึ่งถือว่าหนาวมาก จึงได้นำคณะออกปั่นจักรยานตรวจสอบตามโซนต่างๆ ของส่วนจัดแสดง พบว่าสัตว์พากันไปซุกหาไออุ่นบริเวณกองฟาง และที่ไฟสปอตไลท์ คือสัตว์พวกนี้ตรงไหนที่มีไออุ่นก็จะไปอยู่ที่นั่น เห็นสัตว์ได้รับไออุ่นแล้วรู้สึกสบายใจ สัตว์ก็เหมือนคนที่ต้องการความอบอุ่น นายศราวุฒิ กล่าว,ผู้สื่อข่าวรายงานด้วยว่า ที่สวนสัตว์เชียงใหม่ นายนิพนธ์ วิชัยรัตน์ ผู้ช่วยผู้อำนวยการสวนสัตว์เชียงใหม่ ได้สั่งให้เจ้าหน้าที่เร่งติดตั้งสปอตไลท์ พร้อมจัดเตรียมกระสอบฟาง ใบไม้แห้ง ยาวิตามินรวม เพื่อเพิ่มความอบอุ่นให้กับสัตว์ในช่วงที่อุณหภูมิลดลงอย่างรวดเร็ว โดยเฉพาะในช่วงเวลากลางคืน และโดยเฉพาะสัตว์เมืองร้อนที่อยู่ในส่วนจัดแสดงที่เป็นอาคารเปิด ทั้ง ยีราฟ ม้าลาย ช้าง รวมทั้งสัตว์เลื้อยคลานที่ไม่ทนต่อสภาพอากาศหนาว เช่น งู เต่า เพื่อป้องกันผลกระทบต่อสุขภาพของสัตว์,นอกจากนี้ ยังได้กำชับให้เจ้าหน้าที่ดูแลติดตามพฤติกรรมสัตว์ในความรับผิดชอบอย่างใกล้ชิด เพื่อป้องกันสัตว์ป่วยจากสภาพอากาศหนาว ซึ่งมาตรการทั้งหมดนี้ สวนสัตว์เชียงใหม่ มีประสบการณ์และทำมาทุกปี จึงมั่นใจว่าสัตว์จะไม่เจ็บป่วยล้มตายจากอากาศที่หนาวเย็นในฤดูหนาวนี้.
อุณหภูมิลดลงฮวบฮาบ สวนสัตว์เชียงใหม่และไนท์ซาฟารีต้องเพิ่มสปอตไลท์ เสริมฟาง และติดตั้งสแลนกันลมให้สัตว์ได้อุ่นขึ้น พร้อมให้กินวิตามินเสริม ให้ร่างกายแข็งแรงมีภูมิต้านทาน มั่นใจช่วยได้เพราะมีประสบการณ์และทำมาทุกปี    
อากาศหนาว,เชียงใหม่หนาว,สัตว์หนาว,อุณหภูมิลด,เชียงใหม่ไนท์ซาฟารี,สวนสัตว์เชียงใหม่,เชียงใหม่,ช่าวภูมิภาค,อากาศ,สภาพอากาศ,สปอตไลท์